Nede ved kaia ble det også bygget et laboratorium samt en butikk og et bakeri. Gruvegodset fra gruva ble lagret 50 meter fra og 15 meter ovenfor kaia. Vaskeriet hadde en steinknuser, pumper, Elmore-flotasjonsapparat samt to kulemøller. For driften var det anskaffet en Tangys gassgenerator på 100 Hk. Med et svinghjul på 7,5 tonn veide motoren 41 tonn. Den sto igjen på plassen etter at driften var nedlagt, og ble stående frem til første verdenskrig da den ble sprengt i stykker og solgt som metallskrap, på trøndersk kalt «brom».